На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14, 30/18 и 8/19 – др. пропис), на предлог Министарства грађевинарства, саобраћаја и инфраструктуре,

Одбор за привреду и финансије одређује

ПРОГРАМ ЈАВНЕ РАСПРАВЕ
О НАЦРТУ ЗАКОНА О ИНТЕРОПЕРАБИЛНОСТИ

ЖЕЛЕЗНИЧКОГ СИСТЕМА

 1. У поступку припреме закона којим је уређује интероперабилност железничког система, Министарство грађевинарства, саобраћаја и инфраструктуре спроводи јавну расправу о Нацрту закона о интероперабилности железничког система (у даљем тексту: Нацрт закона), који је саставни део овог програма.

 2. Јавна расправа о Нацрту закона спроводи се у периоду од 11. до 31. октобра 2021. године.

 3. Учесници у јавној расправи су представници државних органа и организација, представници заинтересованих привредних субјеката, као и друга заинтересована лица.

 4. Програм јавне расправе о Нацрту закона биће објављен на интернет страници Министарства грађевинарства, саобраћаја и инфраструктуре www.mgsi.gov.rs и на порталу е-управе.

 5. Примедбе, предлози и сугестије достављају се путем поште на адресу Министарства грађевинарства, саобраћаја и инфраструктуре, Немањина 22-26, Београд, или електронским путем на e-mail адресу sektor.zeleznice@mgsi.gov.rs са назнаком: „Јавна расправа о Нацрту закона о интероперабилости железничког система”.

 6. По окончању јавне расправе Министарство грађевинарства, саобраћаја и инфраструктуре анализираће све примедбе, предлоге и сугестије учесника у јавној расправи и сачинити извештај о спроведеној јавној расправи о Нацрту закона, који ће у року од 15 дана од дана окончања јавне расправе објавити на својој интернет страници и на порталу е-управе.

 7. Овај програм, ради реализације, доставити Министарству грађевинарства, саобраћаја и инфраструктуре, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-9125/2021-1

У Београду, 6. октобра 2021. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДАВАЈУЋА СЕДНИЦОМ ОДБОРАТатјана Матић  |